Det sidste grisekød skal og de sidste pakker skal af sted. Og den sidste rengøring skal klares. - Det er ikke sjovt. Det er bestemt ikke sjovt, siger slagteriarbejder Jørgen Iversen, Det er allersidste dag på Danish Meat Company og 170 mennesker står nu uden arbejde. - Det er vemodigt og ikke særligt sjovt når der skal ryddes op, siger Tillidsmand Bøje Sørensen Men ifølge Chefen på jobcenter Hjørring har de gode chancer for at finde nyt arbejde. - Det er medarbejdere der kan komme op og samarbejde. Det er Egenskaber firmaer lægger vægt på, siger hun. En melding som en travl og noget slukøret tillidsmand ikke bider på lige med det samme. - Det siger vores arbejdsminister også, men det er ikke nogle jobs vi kender til. Jeg tror ikke det bliver let, siger Bøje Sørensen. Men Vivi frost mener at der er gode chancer fordi der mangler arbejdskraft. Ikke på slagteri men andre steder. Hun sammenligner med situationen, da slagteriet i Hjørring lukkede og 450 mistede arbejdet. - Det har vist sig at de er sevet over i andre jobs, siger Vivi Frost Nielsen Men lige nu er det lukningen af slagteriet i vrå der fylder mest. Sammen med et lille håb om at der er nogen der kommer med en pose penge. - Vi håber at vi kommer i gang på en eller anden måde. Hvem ved?, siger slagteriarbejder Jørgen Iversen
Torsdag var sidste arbejdsdag på slagteriet Danish Meat Company i Vrå. Men fra jobcenter Hjørring lyder det i dag, at de 170 afskedigede nok skal finde arbejde igen